CONSILIUL LOCAL AL MUNICIPIULUI 


    S I G H I Ş O A R A

H O T Ă R Â R E A    NR. 63






      din 25 aprilie 2012

privind aprobarea deplasării unor consilieri municipali 

în oraşul Kiskunfélegyhàza, Ungaria

Consiliul local al municipiului Sighişoara;


Având în vedere Hotărârea Consiliului Local Sighişoara nr.32/29.03.2001 privind stabilirea relaţiilor de înfrăţire a Sighişoarei cu oraşul Kiskunfélegyhàza;

Având în vedere invitaţia adresată Primarului Municipiului Sighişoara de către Primarul oraşului Kiskunfélegyhàza - Ungaria, domnul Kapus Kriztian, în vederea participării, din partea municipiului nostru a unei delegaţii formată din 3 persoane, la  Seminarul de evaluare a proiectului european „Reţea de oraşe înfrăţite” în cadrul căruia va avea loc şi Ceremonia de semnare a Protocolului de înfrăţire a oraşului Kiskunfélegyhàza cu oraşul Turda, România;

Având în vedere prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;


Având în vedere faptul că domnii consilieri municipali Szasz Izolda şi Gall Erno sunt prieteni vechi ai oraşului Kiskunfélegyhàza, având un rol important în dezvoltarea relaţiilor dintre cele două comunităţi, fiind  factori activi în derularea proiectelor comune;

Având în vedere Raportul de specialitate al Biroului Relaţii Publice cu propunerea deplasării unor consilieri municipali în oraşul Kiskunfélegyhàza – Ungaria, respectiv a domnilor consilieri municipali Szasz Izolda şi Gall Erno, îndeplinindu-se astfel prevederile legale;

Având în vedere avizele favorabile ale tuturor comisiilor pe domenii de specialitate;

În baza art.36 (2) lit „e”, (9), art.45 (1) şi art.115 (1) lit „b”din Legea nr.215/2001, legea administraţiei publice locale, republicată, cu modificările şi completările ulterioare;

H O T Ă R Ă Ş T E:

Art. 1. Se aprobă deplasarea la Kiskunfélegyhàza, Ungaria, în perioada 4 -7 mai 2012 a doamnei consilier municipal Izolda Szasz – membru în Comisia pentru Administraţie Publică Locală, Juridică, Apărarea ordinii publice, respectarea drepturilor şi libertăţilor cetăţeneşti - şi a domnului consilier municipal Gall Erno – membru în Comisia de relaţii externe şi în Comisia pentru servicii publice, comerţ, agricultură şi turism din cadrul Consiliului Local Sighişoara .

Art.2. Se aprobă decontarea cheltuielilor de deplasare şi diurnă cuvenite, din bugetul local, prin acordarea unui avans în numerar anterior plecării şi decontarea restului de cheltuieli, pe baza documentelor justificative, la întoarcerea din deplasare.

Art.3. Cu ducerea la îndeplinirea prevederilor prezentei hotărâri se încredinţează Biroul Relaţii Publice şi Direcţia Economică.

PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu 16 voturi pentru. Nu participă la vot consilierii Szasz Izolda şi  Gall Ernő)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

2 ex. Biroul relaţii publice

10 ex.BC/FM

